El Club de Tennis Burjassot continua la seua participació en la Copa Federació
2025-07-24

La competició continua i, en ella, no falten els tennistes i les tennistes del Club de Tennis Burjassot que estan realitzant una gran actuació en la Copa Federació. Partint com a subcampions de la competició, els esportistes del club van disputar diumenge passat 17 de juny la seua segona trobada de la fase de grups en les pistes del Club de Tennis Catarroja.

Tal com han informat des del club, dins de la competició “es juga al millor de set partits, quatre individuals masculins, dos individuals femenins i un doble”, amb el resultat de cinc partits guanyats i dues derrotes fins al moment. El pròxim partit serà el diumenge 24 de juny contra el C.T. Mislata.

Es pot seguir l’activitat del club a través del seu Facebook, Club de Tennis Burjassot o bé posar-se en contacte amb ells a través del mail ctenisburjassot@gmail.com.